Opdatering: Den 50-årige mand er fundet. Midt- og Vestjyllands Politi oplyser ikke yderligere. TV2 Nord har efterfølgende fjernet navn og billede af manden. Politiet efterlyste onsdag en 50-årig mand, der forlod sin bopæl i Snedsted i deprimeret tilstand. Det oplyste Midt- og Vestjyllands Politi på Twitter. Manden forlod hjemmet juleaften klokken 21.00. Han var kørende i en hvid Fiat Ducato. Politiet ledte efter den 50-årige mand natten til onsdag og i løbet af onsdagen på de steder, hvor han kunne tænkes at søge hen. Det fortalte Jens Claumach, der er vagtchef hos Midt- og Vestjyllands Politi. - Derfor har familien ønsket, at vi deler efterlysningen med offentligheden, så der er flere øjne, der kan lede efter ham, siger Jens Claumach. Det var ikke muligt for politiet at spore den 50-årige via hans mobiltelefon, da den var slukket.

Opsummering:
Manden, der tirsdag forlod sit hjem i nedtrykt tilstand, er fundet.